
DISPUTATIO  MEDICA 


QUAEDAM 


DE 


ARTIS  APOLLINARIS, 

EX  AEVO  AESCULAPIANO  AD  GALENICUM, 

STATU  COMPLECTENS. 

V 


M  ENS  humana,  etsi  permultis  dotibus  praecla¬ 
ris  et  nobilissimis  potiatur,  angusta  tamen  et  im¬ 
becilla,  nec  plurium  est  rerum  capax,  nec  citra 
•  fatigationem  ardua  emolitur  :  unde  factum  est, 
ut  quocunque  disciplinae  genere  versetur,  haud 
unquam,  nisu  unico  et  subitaneo  edito,  singu¬ 
las  ejusdem  partes  penitus  explorare,  nodosve 
expedire,  possit.  Sive  equidem  ad  ethicen,  sive 
ad  varias  artes,  quae  ad  cultum,  et  bene  beate- 
que  vivendum,  operam  conferant,  animos  ver- 

DE  ARTE  APOLLINARI. 


tamus,  molimina  ingenii  humani  ineuntia  res 
incomptas,  rudes,  et  indigestas  parire,  intelligi- 
mus  ;  demumque,  per  secula  multa,  crebrius 
adhibita,  sensim  et  quasi  pedetentim  easdem  ex¬ 
polire,  atque  forma  et  nitore  quaesitissimis  tan¬ 
dem  exornare.  Ex  omnibus  artibus  et  disci¬ 
plinis,  quas  mens  humana  tentaverit,  nulla  Me¬ 
dicina  utilior,  nulla  clarior  ;  quippe  quae  ae¬ 
gris  salutem.,  nec  raro  perituris  vitam  pollicea¬ 
tur,  et  afferat.  De  hac  potissimum  jam  relata 
praedicare  licet ;  quam,  etiamsi  viri  acerrimo 
ingenio  nusquam  et  nunquam  non  altius  eam 
scrutati  fuerint,  et  subtiliter  excoluerint,  pluri¬ 
mi  tamen  adhuc  errores  torquent,  maculaeque 
obscurant.  Limites  perexigui,  quibus  opuscula 
hujusmodi  contineri  soleant,  vetant  quo  minus 
artis  Machaoniae  cursum  devium  et  multiplicem 
ab  antiquissimis  temporibus  usque  ad  hodierna, 
indagare  coner.  Rei  tamen  utilitate  impulsus, 
et  aliquid  de  re  medica  scribere  coactus,  vesti¬ 
gia  praecipua  hujus  artis  pernobilis  exquirere, 
et  incrementa,  quae  acceperit,  mutationesve  in¬ 
signes,  quas  subierit,  proponere  statui ;  ex  quo 
Aesculapius,  primus,  uti  fertur,  omnium  ejus 
cultorum,  floruerit,  usque  ad  aevum  Galenicum. 


DE  ARTE  AROLLINARI. 


S 


Non  nisi  primas  argumenti  tam  late  patentis 
lineas  hic  depingere  consilium  est,  levioribus 
multis  rebus  praetermissis.  Nulla  partium  om¬ 
nium,  quas  medicina  amplectitur,  plures  quae¬ 
stiones  perutiles  ofFert,  aut  orationem  longiorem 
desiderat,  quam  ipsius  historia.  Eo  enim  nunc 
tandem  ars  Machaonia  exculta  et  provecta  fuit, 
ut  in  partes  complures  diducta  fuerit;  quarum 
singulae  generis  humani  saluti  perquam  consu¬ 
lant,  in  tantumque  mutata  est,  eoque  per  secu¬ 
la  multa  vacillavit,  ut  ejus  integrum  progres¬ 
sum,  ex  quo  Aesculapius  in  Deorum  Immorta¬ 
lium  numerum  receptus  fuerit,  usque  ad  medi¬ 
cinae  hodiernae  gloriam  et  decus,  multos  libros 
amplissimos  conficere  foret.  Imo  vero  historia 
illa  brevior,  quam  selegi,  etsi  aliquanto  obscu¬ 
riori  luce  illustrata,  non  pauca  tamen  inquisitu 
et  memoratu  dignissima  sibi  praefert. 

Historiam  propositam  ita  persequar,  ut  in 
duas  partes  diducatur  ;  quarum  altera  ab  aevo 
Aesculapiano  ad  Hippocraticum  ;  altera  ab 
Hippocratico  ad  Galenicum,  pertineret.  Illa 
se  ula  septem,  vel  septingentos  circiter  annos  ; 
haec  fere  sexcentos  annos  complectitur. 


DE  ARTE  APOLLINARI. 


DE  RE  MEDICA  AB  AEVO  AESCULAPIANO 
AD  HIPPOCRATICUM. 

Aevum  Aesculapianum  tenebris  altis  et  fa¬ 
bulis  obscuratur  :  quaeque  mira  et  incredibilia 
poetae  cecinerint,  et  historici  literis  mandave¬ 
rint,  eo  invicem  miscentur,  ut  vera  a  fictis  dis¬ 
cerni  vix  aut  ne  vix  quidem  possint.  Quae  ve¬ 
ro  de  hoc  aevo  noverimus,  e  libris  aut  ab  Hip¬ 
pocrate  aut  ejusdem  seculi  auctoribus  conscrip¬ 
tis  deducta  sunt,  quam  plurimis  commentitiis 
.profecto  inquinata  et  confusa. 

Graeci  primi  omnium  de  arte  medendi  scrip¬ 
serunt  ;  certeve  nobis  ita  praedicare  licet :  qui¬ 
bus,  exustis  libris  Alexandrinis,  tam  pauca  scrip¬ 
torum  veterum,  Graecis  exceptis,  superfuere. 
Historia  a  Graecis  tradita  ex  Aesculapio  coe¬ 
pit,  qui  annis  mille  et  ducentis  ante  Christum 
natum,  et  septingentis  ante  Hippocratem,  flo¬ 
rebat.  A  fonte  dubio  accepimus  equidem  Me- 
LAMPUM  querulam  aliosqiie  prius  aegris  arte  mi¬ 
rabili  succurrisse  j  quod,  veiuti  auctoritate  levi 

aut  nulla  fretum,  prorsus  abjiciendum  existimo. 
Aegyptiosporro,  vel  ante  Mklampum  (qui  mille 
et  quingentis  annis  ante  Christum  natum  vixisse 
fertur)  victu  et  remediis  acerrimis  in  partium 
interiorum  morbos  usos  fuisse,  didicimus.  Quum 
tamen  hic  apud  scriptores  fide  dignos  siletur, 
constat  vel  omnino  non  credendum  esse  ;  vel 
statuendum  tempus  edax,  aut  barbarorum  furo¬ 
rem  libros,  unde  harum  rerum  cognitio  ducta 
fuerit,  diruisse. 

Aesculapius  Apolline  natus  artem  medendi 
didicit,  auspicibus  patre  et  centauro  Chirone  : 
quod  ita  profero,  ut  irrideam,  neque  ulla  fide 
digner.  Plerique  Graecum  Aesculapium  tule¬ 
runt  ;  alii  Phenicia  oriundum  tradiderunt,  no¬ 
men  ipsum  vocibus  Pheniciis,  quae  “  homo’’  et 
‘‘  scalpellus”  significant,  derivatum  professi. 
Alii  Aegyptium  contenderunt  Qua  autem  sa¬ 
tus  fuerit  gente,  quam  minimi  interest.  Aulus 
Cornelius  Celsus,  ornatissimus  omnium,  qui 
apud  Latinos  medicinam  secuti  fuerint,  Aescu¬ 
lapium  primum  omnium  aliquanto  subtilius 
hanc  scientiam  adhuc  rudem  et  vulgarem  exco¬ 
luisse  scribit.  Verum  enim  vero  manca  et  indi- 

gesta  perstabat  res  medica  :  non  equidem  infi- 
cias  est  eundum,  quin  aegri  permulti  ad  sanita¬ 
tem  tunc  temporis  perducerentur  ;  nec  raro  cu¬ 
ratione  satis  bona  operam  conferente.  Illud 
solum  assero,  hucusque  medendi  rationem  nec 
leges  nec  praecepta  certa  aut  lucida  habuisse  : 
neque  raro  vires  naturae  medicatrices,  non  me¬ 
dicinam,  opem  laborantibus  attulisse.  Quali 
curatione  Aesculapius  aegris  opitulari  soleret, 
parum  intelligimus  ;  oratione  enim  non  literis 
posteris  tradebatur  :  cui  accedebant  literae  co¬ 
lumnis  templorum  Deo  salutifero  sacrorum  in¬ 
sculptae  ;  quae  signa  gravium  morborum  et  cu¬ 
rationes  memorabiles  describerent.  Unde  me¬ 
dicina  antiqua  magna  ex  parte  periit. 

Summi  honores,  quibus  ipsi  reges  et  impera¬ 
tores  Aesculapium  decorarint,  laudesque  et  fa¬ 
ma  egregiae,  quibus  potitus  sit,  satis  superque 
arguunt  medicinam  ab  *eo  insigniter  excultam 
esse  et  provectam.  Primus  omnium  aegris  cu¬ 
bantibus  assidere  et  succurrere  solitus  esse  fer¬ 
tur  ;  quam  artis  medendi  partem  medicinam 
Clinicam  vocamus.  Cliftonus  quoque  con- 
tendit  eum  medicinam  gymnasticam  invenis- 

se  *  ;  cui  penitus  assentior.  Harum  tamen  u- 
tramque  posteri  admodum  auxerunt;  Clinicam 
Hippocrates  ;  Gymnasticam  Herodicus,  Pro¬ 
dicus,  aliique  bene  multi. 

Vulgus  demum,  miris  curationibus  Aescula- 
pianis  arti  pene  divinae  tributis,  ipsum  aucto¬ 
rem  Deum  habere,  defunctoque  ei  templa  sa¬ 
cra  aedificare  coepit.  Hisce  extructis,  protinus 
ingens  multitudo  aegrorum  huc  undique  con¬ 
fluebat,  sacerdotes  petitum,  qui  opem,  pacato 
Deo,  impetrarent ;  quosque  ipsa  Aesculapiana 
scientia  divina  fuisse  donatos,  crediderint  aegri. 
Sententiam  ab  his  pronunciatam  quasi  oraculum 
afflatu  Divorum  ortum  acceperunt  ;  et  sacerdo¬ 
tes  proemiis  nobilissimis  et  opibus  summis  di¬ 
tarunt.  Hi  vero  divitiarum,  quas  inde  adepti 
sint,  memores,  pluribus  ritubus  institutis,  ani¬ 
mos  aegrorum  superstitionibus  deditorum  de¬ 
vinxerunt  :  delubra  statuis  et  simulachris  lite¬ 
ris  sacris  obductis,  quae  ieroglyphicae  nomi¬ 
nantur,  implerunt  ;  parietes  scriptis  historiis 
sanatorum  obtexerunt,  mirabilique  arte  con- 


*  Vide  Clifton’s  State  of  Physic,  Ancient  and  Modern, 
p.  5  et  6. 

fectis.  Vulgus  rude  et  ignarum  ista,  veluti  sub¬ 
limia  et  scientia  maxima  prognata,  admiratum 
est ;  et  per  secula  multa  astutis  illis  sacerdoti¬ 
bus  servivit. 

Neque  vero  silere  oportet  de  parte  satis  ho¬ 
nesta  et  perutili  medicinae,  quam  sacerdotes  ex¬ 
coluerint.  Priusquam  aliquem  aegrotantium  in 
aedem  acceperint,  quasdam  leges  et  praecepta 
sancita  nunquam  non  servari  curarunt :  nimi¬ 
rum  jusserunt,  ut  aegri  imprimis  se  precibus  et 
aliis  caeremoniis  rite  perfectis  expurgent  et 
praeparent ;  dein,  ut  triduum  vino  abstineant, 
ciboque  horas  viginti  quatuor  :  et  crebro  balneo 
utantur.  Admissi  aegri  ritus  pene  innumeros 
subierunt :  istis  exactis,  remedia  et  manu  adhi¬ 
bita  sunt,  et  ingurgitata  ;  quae  nominibus  desig¬ 
narentur  perquam  sublimibus  et  singularibus ; 
quibusque  adjecta  carmina  et  amuleta. 

Judicare  licet,  sacerdotes  istis  usos  esse  reme¬ 
diis  duplici  consilio  ;  quibusdam  scilicet,  ad 
animos  aegrotantium  obcaecandos,  ne  ipsorum 
inscitia  his  pateret :  aliis,  ad  morbos  ipsos  radi¬ 
citus  tollendos.  IJluc  referenda  preces,  ritus, 
caeremoniae,  czrmm‘A^  amuleta  :  opus  erat  hisce 
artis  divinae  indiciis,  quo  populus  barbarus  et 

9 

ignarus  medicinam  satis  veneretur  et  colat.  Re¬ 
liqua  remedia,  victus  nempe  parcus  et  severus, 
balneum,  inedia,  et  quae  sunt  hujusmodi,  procul 
dubio  persaepe  profuere,  optimo  consilio  exco¬ 
gitata.  Non  enim  dubitari  potest,  quin  sacer¬ 
dotes  Aesculapii,  aegris  quotidie  succurrere 
soliti,  crebro  ea  molimina,  quibus  natura  medi- 
catrix  valetudinem  adversam  fuget,  conserva¬ 
trix  eafidem  praecaveat,  et  secundam  tueatur, 
observaverint.  Quibus  perspectis,  artem  in  auxi¬ 
lium  vocarunt,  quae  naturam  morbis  saepe  frus¬ 
tra  obnixam  adjuvet,  foveat  et  imitetur. 

Ab  Aristide,  oratore,  quem  aegrotum  saepe 
curaverint,  accepimus,  eos,  praeter  auxilia  me¬ 
dicinae  jam  relata,  vomitu  ventriculum  solici- 
tare,  alvi  dejectionem  medicamentis  moliri,  et 
sanguinem  vena  arte  incisa  detraxisse  ;  ab  eo¬ 
dem  didicimus  Asclepiades  venam  saepenu- 
mero  secuisse.  Quamvis  igitur  ambitus  et  a- 
stutiae  sint  interrogandi,  non  illico  verum  pro¬ 
gressum  et  incrementum  medicinae  aut  minimi 
aestimarunt,  aut  omni  ex  parte  praetermiserunt. 
Sine  dubio  medendi  scientiam  rebus  quam  plu¬ 
rimis,  nec  levioribus  locupletarunt,  usu  et  ex- 

perientia,  ducibus  et  auspicibus  praeclaris,  in¬ 
nixi  :  id  quod  Celsus  satis  comprobaverit. 

Aedes  Aesculapio  sacrata  tanta  multitudine 
aegrotantium  assidue  referciebatur,  ut  non  mul¬ 
to  postea  alia  templa  aedificarentur  :  et  ubicun¬ 
que  extiterint,  eo  confluxere  opes  et  copiae. 
Filii  Aesculapii,  Podalirius  et  Machaon,  quo¬ 
que  salutiferae  artis  peritissimi  fudre :  illum  in 
bello  Trojano  vulneratum  Graeci  majori  fletu 
miserati  sunt,  quam  reliquos  heroum,  qui  in 
Troja  expugnanda  ceciderint ;  tantae  fuerunt 
laudes,  quibus  Aesculapii  filios  prosecuti  sint. 
Diu  horum  posteri  summis  medicinae  honoribus 
potiri  non  desierunt ;  et  tandem  Scholas  vel  A- 
cademias  Apollinares  tres  constituerunt,  scili¬ 
cet  Rhodiam,  Coam,  et  Cnidiam.  Rhodia,  pri¬ 
ma  omnium,  brevi  concidit:  caeterae  complures 
annos  percelebres  floruere. 

Hucusque  medici  usu  et  experimentis  unicis 
confisi  sunt ;  et  nisi  alia  auxilia  demum  prodi- 
issent,  serius  ocyus,  ni  fallor,  medicina  in  bar¬ 
bariem'  incultam  recidisset.  Pythagoras  tan¬ 
dem  Samoiis  annis  circiter  quingentis  et  viginti 
ante  Christum  natum,  et  sexaginta  ante  PIippo- 
CRATEM,  primus  omnium  medicinam  rationalem 

reddere  conatus  est ;  Philosophiam  scilicet  ei 
ancillam  adhibuit.  Quemque,  etsi  graviter  et 
permulta  errasse  confiteor,  falsis  usum  ratio¬ 
nibus,  illa  tamen  eximia  laude  dignandus  est ; 
quod  primus  omnium  hanc  viam  medicinae  ex¬ 
colendae  patefecerit.  Nec  exigua  ea  laus  ha¬ 
benda  ;  siquidem  hodierni  probe  jam  cognove¬ 
rint  artem  medendi  non  nisi  rebus  ipsis  ad  eam 
pertinentibus  imprimis  acriter  notatis,  postea 
rite  ordinatis,  vel  ad  leges  relatis ;  id  est,  usu  et 
ratione,  provehendam  esse.  Hic  vero  maxi¬ 
me  cavendum,  quo  minus  ad  alterutrum  horum 
prae  altero  inclinemur,  neve  inter  verum  quae¬ 
rendum  ejus  umbra  captemur.  Luculenter 
scripsit  Gregorius,  “  Utcunque  vero  necessa¬ 
ria  in  rebus  medicis  ratiocinatio  fuerit,  tamen 
oportet  omni  cura  et  diligentia  distinguere  in¬ 
ter  res  observatas  et  auctoris  de  iis  judicium  ; 
ita  ut  siquando  hoc  fallax  fuerit,  certa  experien¬ 
tia  maneat,  et  sagaciori  aut  fortunatiori  medico 
suum  usum  praestet.’’ 

Quum  Pythagoras  hanc  scientiam  in  tantum 
mutaverit  et  quasi  nobilitaverit,  non  dubitari 
potest,  quin  apud  suos  plurimi  aestimatus  fue¬ 
rit.  Qui  vero  aliquid  novi  inveniunt,  perraro 

idem  subtiliter  expoliunt  :  quanquam  igitur 
hunc  'fateamur  omnium  primum  rem  medicam 
rationalem  reddidisse,  eoque  semitam  novam  et 
utilissimam  ostendisse,  non  illico  laudandas  ra¬ 
tiones  ab  eo  excogitatas  opinamur :  de  quibuy, 
omnino  ablegandis  tacere,  quam  inutiliter  ora¬ 
tionem  producere  malui.  Proximum  est,  ut  ad 
aevum  Hippocraticum  transeam. 


DE  MEDENDI  SCIENTIA  AB  AEVO  HIPPO- 
CRATICO  AD  GALENICUM. 

Per  septingentos  igitur  annos  medicina  su¬ 
perstitione  et  caligine  obruta  quam  minime  in¬ 
crevit  aut  claruit.  Ab  Aesculapiana  gente 
unica  diu  exculta  posteris  oratione,  non  literis 
commissa  est  ;  demum  rationibus,  potiusve  som¬ 
niis  Pythagoreis  penitus  vitianda. 

Tandem  Deus  optimus  maximus  effecit,  ut 
immortalis  Hippocrates  Coiis,  quem  artis  Apol¬ 
linaris  patrem  veneramur  et  colimus,  eandem 
novet,  illustret,  et  perinde  renatam  exhibeat, 
quasi  prius  ruissfet.  Novata  nunc  medicina,  ex- 

utis  amuletis  et  anili  superstitione,  servatis  si¬ 
mul  et  ampliatis  remediis  idoneis,  nitere  coepit. 
Nec  vero  sperandum  foret,  ut,  aliis  artibus  et 
disciplinis  adhuc  imperfectis,  ignotis  aut  rudio¬ 
ribus,  ars  medendi  extemplo  summa  potiatur 
gloria  ;  semper  enim  haec  et  illae  sibi  invicem 
auxilium  attulere. 

Siquidem  haec  argumenti  propositi  pars  adeo 
est  multiplex,  ut  quodammodo  medicinam  plu¬ 
rium  gentium  propriam  complectatur,  quo  luci¬ 
dior  et  clarior  fiat,  eandem  tripartitam  prosequar: 
imprimis,  Graecam  medicinam,  dein  Aegyptia¬ 
cam,  postremo,  Romanam  ;  id  est,  auctores  ha¬ 
rum  gentium  praecipuos,  cursumque  artis  salu¬ 
tiferae  apud  eos  rectum,  devium,  aut  refluum, 
depingere  conabor. 

I.  Hippocrates  Cous,  Aesculapio  quoad 
stirpem  paternam,  Hercule,  maternam,  natus 
est.  Floruit,  sceptrum  habente  Artaxerxe 
Longimanno,  Persarum  rege,  necnon  Socrate, 
Herodoto  et  Thucydide  genus  humanum  col¬ 
lustrantibus.  Alii  anno  quadringentesimo  quin¬ 
quagesimo  octavo,  alii  quadringentesimo  et 
sexagesimo,  quidam  quadringentesimo  vigesimo 
quinto  ante  Christum,  natum  esse,  tulerunt. 
Rectius  primi  horum  nobis  conjectasse  viden- 

tur.  Stirpe  divina  a  vulgo  genitus  esse  habitus, 
eo  plus  fidei  et  honoris  sibi  adscivit.  Tantum 
sane  majoribus  discrepuit,  inanibus  caeremoniis, 
et  superstitiosis  ritubus  vero  honestoque  post¬ 
habitis,  ut  omnes,  qui  de  eo  scripserint,  perin¬ 
signi  laude  ejus  indolem  optimam,  animumque 
( 

probi,  veri  et  recti  amantissimum  concelebrave¬ 
rint.  Quaecunque  ab  Hippocrate  scripta  no¬ 
bis  superfuerint,  ingenium  arguunt  acerrimum, 
ad  quaerendum  arduum,  omnia  circumspicien¬ 
di  avidum,  dolos  arcanaque  inhonesta  exosum, 
veri  unici  tenax.  Nunquam  medicamentis  mi¬ 
rificis  decantatis,  aut  falsis  caeremoniis  prolatis, 
populum  captare  nititur;  sed,  Pythagoreis  ra¬ 
tionibus  abjectis,  usui  et  experimentis  potissi¬ 
mum  confisus  est ;  quorum  ope  res  medica  incla¬ 
rescat,  amplietur,  aut  corrupta  expurgetur. 

Nihil  profecto  Hippocrates  suos  frequentius 
edocuit,  nulli  rei  magis  institit,  quam  ut  expe¬ 
rientia,  auspice  et  duce,  utantur ;  quo  scien¬ 
tiam  medendi  exornent  et  promoveant.  Hip¬ 
pocrate  florente,  reliquae  artes,  disciplinae  et 
scientiae  tantulum  hucusque  profecerant,  ut 
tunc  temporis  rationes  subtiles  finxisse,  quae 
causas  morborum  continentes,  signa,  et  quae 

sunt  hujusmodi,  exponant,  summae  temeritatis 
hodiernis  videretur.  Talis  vero  est  habitus 
mentis  humanae  innatus,  ut  ad  ratiocinandum 
quam  acriter  observandum  paratior,  assidue  ra¬ 
tiones  quam  paucissimis  rebus  prius  cognitis 
deductas  et  confectas  moliatur.  Lugendum 
ideo  modum  rei  medicae  augendae  Hippocra- 
ticurn,  quippe  qui  laborem  animi  quaesitissi¬ 
mum  flagitat,  non  multo  postea  obsolere  coe¬ 
pisse. 

Hippocrates  rationem,  medicinae  auxilia  tri¬ 
cem,  nequaquam  ablegavit ;  eandemqiie  nec 
pluris,  nec  minoris  aequo  aestimasse  videtur. 
Medicos  jubet,  rationem  duci  arriperent,  solum¬ 
modo  ubi  res  ipsae  adeo  essent  evidentes,  ut  ci¬ 
tra  errorem  ratiocinari  liceret ;  ne  autem,  ina¬ 
nibus  inventis  rationibus,  penetralia,  quae  sacro 
natura  obduxerit  involucro,  perperam  expio- 
rare  conarentur ;  at  semper  illas  e  rebus  satis 
perspectis  conficerent.  Constat  igitur  patrem 
medicinae  consilium  Baconiense  ipsum,  quod 
ad  hanc  artem  pertinet,  luculenter  explicuisse  ; 
quae  sane  maculis,  et  nubibus  innumeris,  qua¬ 
les  nusquam  et  nunquam  non  eam  polluerint 
et  obcaecaverint,  caruisset,  si  medici  hunc  vi- 

rum  praeclarum  imitati  fuissent.  Confiteor 
tamen  vel  Hippocratem  non  penitus  somniis 
et  erroribus  Pythagoreis  vacasse  ;  nisi  equidem 
quibusdam  assentiamur  professis,  eos  libros  Hip- 
pocraticos,  qui  istis  ineptiis  maculantur,  non  ab 
ipso  patre  rei  medicae  venerando,  sed  ab  ejus 
aemulis  esse  conscriptos  ;  nomine  illo  inclyto 
praeposito,  quo  fide  majori  digni  existimentur. 
Le  Clercius,  SpRENGELiusque  hoc,  perinsigni 
acie  et  ingenio  adhibitis,  quam  clarissime  no¬ 
bis  comprobasse  videntur :  quo  perspecto,  cul¬ 
pae  istius  absolvendum  Hippocratem  opinor. 

Quum  de  medicina  Hippocratica,  et  ipse,  et 
aemuli  ejus  permulta  fuse  et  lucide  literis  tradi¬ 
derint,  in  animo  est  quam  brevissima  oratione, 
opiniones,  rationes,  et  remedia,  quibus  hic  ce¬ 
leberrimus  naturae  scrutator  usus  sit,  proferre. 

Quo  melius  Hippocrates  actiones  corporis, 
quibus  valetudo  secunda  et  adversa  continea¬ 
tur,  explicet,  principium  acre  animantibus  prae- 
esse,  cui  nomen  natura,  ponit.  Hanc  modera¬ 
tricem,  gubernatricem,  conservatricem,  valetu- 
dinem  aut  secundam  aut  adversam  progignere 
contendit,  prout  validior  sit  aut  imbecillior, 
aliundeve  ei  succurratur  aut  obstetur  ;  et  quae 

sunt  his  similia.  Naturam  perhibuit  sua  vi  pro¬ 
pria  et  rectrici  partem  opimam  et  alituram  in¬ 
gestorum  omnium  ciborum  ab  altera  nocitura 
secernere ;  dein  efficere  ut  illa  ad  quasque  cor¬ 
poris  partes  deferatur,  haec  contra  viis  idoneis 
excernatur  ;  morbumque  adesse  siquando  no¬ 
civa  et  foeda  adeo  superfluant,  ut  natura  ipsa 
per  se  corpus  iisdem  expedire  nequeat ;  nisus 
porro  abnormes,  quibus  haec  luctatur,  noxae*^ 
que  obnititur,  morbum  conficere.  Quantum  et 
quousque  Hippocrates  fabricam  corporis  hu¬ 
mani,  praecipueque  partium  ejus  interiorum, 
perspexerit,  non  pro  comperto  habemus.  Nec 
multo  magis  intelligimus,  in  quantum  actiones, 
viscerum  interiores,  quas  functiones  appellamus, 
introspexerit.  Partes  omnes  animantium  tri¬ 
partitas  habet ;  nimirum,  in  solidas  partes,  li¬ 
quidas,  et  in  spiritus  diducit.  Solidas  conti¬ 
nere,  vel  continentes  esse  ;  liquidas,  id  est,  suc¬ 
cos  solidis  contineri  vel  includi  ;  spiritus  u- 
trasque  permeare,  regere  et  movere,  contendit. 
Succos  distributione  donavit  satis  singulari,  et, 
ni  fallor,  inepta  :  ad  genera  scilicet  eos  retulit, 
prout  plus  minusve  caloris  et  humoris  sibi  prae¬ 
ferant.  Hanc  autem  Hippocraticae  medicinae 

partem  longo  sermone  persequi  inutile  et  alie¬ 
num  duco.  Nosse  tamen  juvat,  exinde  de- 
rivatas  esse  rationes,  unde  causas  morborum 
statuerit. 

Quod  ad  curationes  attinet,  cum  naturae  mo¬ 
limina  nunquam  non  ad  salutem  per  se  spectant, 
illis  unicis  remediis  utendum  esse  contendit, 
quae  naturae  laboranti  et  imbecillae  auxilientur: 
quod  si  fortuito  natura  aberrare  vel  devio  cur¬ 
su  moveri  videatur,  remedia  et  auxilia  conce¬ 
denda  esse,  quae  eam  gubernent,  et  recte  diri¬ 
gant ;  id  est,  quaedam  signa  morborum  abnor¬ 
mia  remediis,  quae  actionem  horum  genitrici 
contrariam  excitent,  debellanda  esse  :  ut  exem¬ 
plis  utar,  corpus  perfrigens  calefaciendum  ;  ex¬ 
ardens  refrigerandum;  plenum  vacuefaciendum ; 
sudore,  alvo  fusa  aliundeve  extenuatum  implen¬ 
dum  esse,  &c  Ineunte  febre,  cibum  febrienti 
sustulit,  nec  nisi  pauxillum  potus  ejusque  te- 

I 

nuissimi  ingeri  permisit.  Hancce  curationem 
tres  quatuorve  dies  sequi  solitus  est,  duplici- 
que  consilio ;  quo  minus  nimirum  materia  no¬ 
civa  morbi  nutrix  increscat ;  necnon,  quo  jam 
corpori  inhaerens  a  natura  medicatrice  excerna¬ 
tur.  Elapso  triduo  vel  quatriduo,  potum  ali- 

quanto  largius  dari  sivit,  usque  ad  diem  quar¬ 
tum  decimum,  vel  interdum  diutius.  Deinde 
cibus  ingestus  est  ;  postremo^  medicamenta, 
praesertim  qualia  vomitum  et  alvi  dejectionem 
molirentur. 

Illud  potissimum  medici  curationi  morborum 
Hippocraticae  objecerunt ;  quod  e  remediis  non 
satis  valentibus  aut  acribus  constiterit.  Com¬ 
plures  auctores  non  solum  ejusdem  temporis, 
verum  etiam  posteri  usque  ad  aevum  Galeni- 
cum,  id  vitio  Hippocrati  verterunt.  Prae  om¬ 
nibus  autem  Asclepiades,  qui  fere  centum  an¬ 
nis  ante  Christum  natum  vixerit  et  Romae  me¬ 
dicinam  fecerit,  eam  rationem  medendi  vitupe¬ 
ravit  ;  quam  non  nisi  meditationem  de  morte 
futura  factam”  appellandam  esse  contendit ;  et 
quodammodo  jure,  ut  opinor.  Ad  inflamma¬ 
tiones  tamen  devincendas,  sanguinem  secta  ve¬ 
na  mittere,  partes  affectas  liquoribus  tepidis  fo- . 
vere,  alvumque  expurgare  Hippocrates  sole¬ 
bat. 

Materiam  medicam  permultum  ampliavit ;  et 
praesertim  eam  hujus  partem,  quae 
nominatur.  Inter  morbos  acutos  curandos,  re¬ 
media  admovit  aptissima ;  et  summa  acie  ea- 

dem  mutavit,  prout  notae  valentiora  aut  debi¬ 
liora  postulaverint. 

Res  chirurgica  porro  non  levia  incrementa, 
auspice  Hippocrate,  accepit.  Non  raro  tamen, 
in  vulneribus  sanandis,  aliisque  malis  curandis, 
quae  manum  adhiberi  desiderent,  curationem 
adhibuit  severam  et  crudelem.  Venas  enim 
quam  plurimum  vacuefecit ;  ferro  incandescen¬ 
te  partes  exteriores  late  alteque  exulceravit : 
quae  auxilia  eo  consilio  admovit,  ut  actione 
nova  excitata,  morbi  genitricem  actionem  fuga¬ 
ret»  Omnes  fere  artis  vulnerarii  partes  ei  no¬ 
tissimae  fuisse  apparent. 

Ne  multa  igitur,  minoris  existimandae  sunt 
rationes  et  opiniones  Hippocraticae,  quam  mor- 
^  borum  historiae,  quas  accuratione  summa  hic 
medicus  fidelis  literis  mandaverit.  Nemo  even¬ 
tus  eorum  futuros  acrius  praesagivit,  aut  signa 
clarius  depinxit  :  '  neque  aliquis,  ut  conjicio, 
vel  inter  antiquos,  vel  recentiores,  vel  etiam  ho¬ 
diernos,  febres  melius  descripsit ;  aut  notis  ea¬ 
rum  perspectis,  de  exitibus  venturis  rectius  ju¬ 
dicavit.  Omnes  fere  antiquiores  viri,  cum 
Graeci,  tum  quoque  Latini,  nostratibus  in  hoc 

genere  multum  antecelluisse  nobis  videntur  : 

de  qua  re  nulli,  libris  Celsianis,  Hippocraticis, 
&c.,  ad  febrem  attinentibus  perlectis,  anticipiti 
haerere  licebit.  Pater  rei  medicae  omnium 
primus,  leges  et  praecepta  servanda  edidit, 
quae  medicos  in  ipsis  curationibus  versatos  ju¬ 
vent  et  dirigant :  quaeque  neminem  ignorare 
oportet. 

Duo  filii  Hippocratis,  Thessalus  et  Draco,  in 
medicinae  studium  incubuerunt ;  at  vero  nequa¬ 
quam  gldriam  paternam  attigerunt.  Ille  quos¬ 
dam  librorum  Hippocraticorum  conscripsisse 
fertur  j  neuter  eorum  rem  medicam  ditavit,  vel 
ornavit,  quantum  accepimus.  Thessalus  vires 
animi  et  corporis  otio  et  deliciis  contrivit,  me¬ 
dicus  Archelao  regi  constitutus.  Draco  tan¬ 
tuli  apud  suos  habitus  est,  ut  prorsus  ignotus 
vixisset,  nisi  Hippocrate  natus  esset.  His  con¬ 
sanguineus  Polybus,  eorum  patre  auspice  et 
duce,  medicinam  Hippocraticam  didicit ;  felici¬ 
ter  et  perite  eadem  inter  aegros  curandos  usus 
est ;  pluresque  confecit  libros  permagni  fieri  so¬ 
litos  :  ex  quibus  “  De  natura  pueri’^  dictus, 
praesertim  memoriae  traditus  est,  voluminibus 
Hippocraticis  fere  inclusus.  Hic  primus  soce¬ 
ri  opera  omnia  collata  edidit.  Illi  igitur,  Thes- 

SALUS,  Draco,  Polybus,  ex  Hippocrate  satis 
unici,  medicinam  excoluerunt :  neque  aliqui 
hujus  discipulorum,  iis  sane  exceptis,  quotcun- 
que  fuerint,  artem  Apollinarem  auxisse  viden¬ 
tur. 

Plato,  qui  annis  circiter  triginta  et  duobus 
post  medicinae  patrem  defunctum  floruit,  et 
paulo  maturius  Prodicus,  medicinam  istam  ra¬ 
tionalem,  quam  Pythagoras  excogitaverit,  re¬ 
novare  et  prosequi  conati  sunt  Siquidem  ille 
naturae  penetralium  scrutator  acerrimus  jure 
aestimatur,  somnia  ejus  medica  fidem  aequo 
longe  majorem  sibi  adsciverunt ;  nec  affirmare 
dubitabo,  hujus  viri  ingenium  praeclarum  me¬ 
dendi  artem  insigniter  corrupisse  ;  non  omnino 
ladj  uvisse. 

Plato  suos  edocuit  e  quatuor  elementis  vel 
principiis,  igne,  aqua,  aere  et  terra,  omnia, 
quae  mundus  habeat,  fieri  ;  horum  particulas 
triangulas  esse  ;  aliquid  demum  eorundem  su¬ 
perans  aut  deficiens  in  corpore  humano  mor¬ 
bum  facere,  aut  valetudinem  certe  quodam¬ 
modo  perturbare.  Febrem  ardentem  et  par¬ 
tium  inflammationes  incitatas  igne  nimio  conti¬ 
neri  contendit  j  febrem  quotidianam  aere,  ter- 

tianam  aqua,  quartanam  terra,  superantibus,  o- 
riri.  Pari  ratione,  omnes  fere  morbos  ad  ista 
elementa  turbata,  vel  male  consociata,  retulit. 
Haud  minus  de  anima  hallucinatus  est :  perhi¬ 
buit  plures  quasi  animas  corpori  humano  ines- 
se  5  ex  his  unam  principem  caeteris  proposi¬ 
tam  imperare,  cerebro  infixam  ;  ratiocinatri- 
cem,  gubernatricem,  providam,  memorem,  judi¬ 
catricem  ;  omnium  scilicet  operum,  quae  men¬ 
ti  tribuimus,  conditricem :  reliquarum  unam¬ 
quamque  propriae  et  suae  sedi  haerere  ;  ha¬ 
rum  esse  istos  motus  excitare,  quos  animi  affec¬ 
tus  appellare  solemus.  Incredibilia  demum  de 
uteri  muliebris  muneribus  et  actione  jactavit. 

Aristoteles  Platonem  mox  secutus  est  ; 
hic  de  arte  medica  quaedam  scripsisse  fertur, 
diuturnitate  jamdudum  deleta.  Nobis  tamen 
superfuere  libri  ejus  de  belluis  confecti ;  qui  par¬ 
tium  interiorum  naturae,  sedium  et  officiorum, 
magna  ex  parte,  inscium  profecto  arguunt ;  in¬ 
genium  tamen  amplissimum  et  ornatissimum 
praedicant ;  nec  parum  operae  ad  humani  cor¬ 
poris  fabricam  illustrandam  contulere. 

Non  multo  postea  claruit  Theophrastus  5 
veterrimus  omnium,  qui  de  plantis  scripserint  5 

certeve  omnium,  quorum  libri  non  perierint. 
Hujus  autem  opera  minus  ad  artem  Machao¬ 
niam,  quam  ad  rem  Botanicam  et  Physicam 
spectant. 

Ex  quo  Polybus  medicinam  fecerit,  usque  ad 
Aristoteliana  tempora,  opiniones  et  curationes 
Hippocraticae  sensim  et  pedetentim  desuetae 
heri  coeperunt ;  repugnantibus  nimirum  viris 
ingeniosis  et  clarissimis.  Neque  vero  defuere 
alii  eximii,  qui  illas  amplexi  summa  ope  'tuiti 
sint  et  secuti :  horum  lugendum  nomina  unica 
non  fluxisse  ;  temporeque  edaci  obruta  esse. 
CoELius  Aukelianus,  Galenus  et  Celsus  hosce 
auctores  memorarunt ;  nempe,  Dioclem,  Cary¬ 
stium  et  pRAXAGORAM  ;  qui  medici  percelebres 
fuisse  videntur.  Post  eos,  nulli  ex  Atheniensibus 
studio  rerum  naturae  feliciter  incubuerunt. 

II.  Sol,  qui  Athenis  occidit,  splendidior  ortus 
est,  et  enituit  Alexandriae  Aegyptiacae,  Ptole¬ 
maeis  praesidibus  et  auspicibus.  Defuncto  A- 
LEXANDRO  Magno,  duces  isti  audaces  et  impe¬ 
rii  avidi,  qui  terrarum  orbem  ejus  legionibus 
praepositi  domuerint,  reges  se  constituerunt. 
Diviso  imperio,  Ptolemaeus  Aegypto  potitus 
est :  hic  et  posteri,  per  secula  multa,  artes  in- 

genuas  et  scientias  subtilissime  excoluerunt  j 
et  medicinam  nullis  posthabuere.  Nunc  de¬ 
mum  medici  penetralia  corporis  humani  scal¬ 
pello  patefacti  perscrutari  et  cognoscere  coepe¬ 
runt. 

Herophilus  Coiis,  Praxagorae  discipulus, 
et  Erasistrati  aemulus  fuit.  Hic  Carthagine 
natus,  Chrysippo  docente,  artem  medendi  di¬ 
dicit.  Uterque  anno  circiter  trecentesimo  et 
quinquagesimo  ante  Christum  natum,  solo  pa¬ 
trio  relicto,  Alexandriam  adiit,  medicinam  fac¬ 
tum,  et  mortuorum  corpora  introspectum.  Qui¬ 
cunque  sontes  capitis  poenas  persolverint,  Pto¬ 
lemaeus  eorum  cadavera  in  hunc  finem  secanda 
praebuit ;  quod  populum  tanto  horrore  iraque 
percutit,  ut  necem  Herophilo  et  Erasistrato 
instantem  minitatus  sit ;  quam  vix  Ptolemaeus 
arcere  potuit.  Celsus  meminit,  hos  corpora 
adhuc  spirantium  patefacere  esse  solitos,  hisce 
usus  verbis  :  “  Longeque  optime  fecisse  Hero- 
philum  et  Erasistratum,  qui  nocentes  homi¬ 
nes,  a  regibus  ex  carcere  acceptos,  vivos  inci¬ 
derint,  considerarintque,  etiamnum  spiritu  re¬ 
manente,  ea,  quae  natura  ante  clausisset,  eo- 
rumque  positum,’’  &c. :  Incredibile  nobis  vide- 

tur,  homines  tam  feros  et  tam  crudeles  unquam 
extitisse. 

Libri,  quos  confecerint  Herophilus  et  Era- 
SISTRATUS,  jam  pridem  fluxere.  Celsus  vero, 
Caelius  Aurelianus  et  Galenus  pleraque  iis¬ 
dem  excerpta  literis  mandarunt.  Galenus  sane 
professus  est  exinde  se  omnia  fere  deduxisse, 
quae  de  corporis  humani  fabrica  posteris  tradi¬ 
derit.  Rem  Chirurgicam  et  Anatomkn  hl  po¬ 
tissimum  coluere  et  ditare  :  aliquanto  minus, 
sed  quadam  ex  parte,  morborum  curationes 
provexerunt,  et  Botanigen  ampliarunt.  Primi 
omnium  cerebri  penetralia,  et  nervos  paulo  ac¬ 
curatius  et  doctius  descripserunt ;  hos  duplicis 
generis  tulerunt ;  quosdam  nempe  sensui,  alios 
motui  inservire.  Neque  vasa  chylo  sorbendo 
dicata  penitus  nesciverunt  ;  etsi  officium  eo¬ 
rundem  nequaquam  compererint.  lis  florenti¬ 
bus,  medicina  in  partes  tres  diduci  coepit ;  qua¬ 
rum  “  una  esset,  quae  victu  ;  altera,  quae  medi¬ 
camentis  ;  tertia,  quae  manu,  mederetur.  Pri¬ 
mam  Graeci  secundam  (poi^iJboczsvn^^Vy 

tertiam  nominaverunt.^’  Qui  apud 

nostrates  Chirurgus  vocatur, iis  temporibus, non 
nisi  manu,  id  est,  fen^amentorum  ope,  mederi 

solitus  est;  ideoque  vulnera,  aliaque  partium 
exteriorum  mala  sola,  curavit.  Medici  erat  alia 
omnia  excogitare,  dirigere,  praecipere  ;  ipso* 
que  chirurgo,  veluti  instrumento,  cujus  auxilio 
incepta  exequatur,  uti. 

Post  Herophilum  et  Erasistratum,  ars  Ma¬ 
chaonia  potius  decrescere  quam  clarere  ince¬ 
pit  Horum  discipuli,  quanqiiam  permulti,  rem 
medicam  quam  minime  decorarunt  aut  amplia¬ 
runt  ;  et  in  duas  partes  se  diduxerunt :  quidam 
nimirum  experimentis  et  usu,  alii  ratione  se  ni¬ 
ti  professi  sunt.  Illi  hi  Rationales 

dicuntur ;  qui  controversiam  aeternam,  uti  ex¬ 
istimo,  futuram  moverunt ;  quippe  quae  doti¬ 
bus  quibusdam  mentis  humanae  nusquam  et 
nunquam  non  a  natura  innatis  et  insitis  alitur 
et  fovetur.  Rationales  contenderunt,  partium 
interiorum  corporis  notitiam  necessariam  esse, 
aliarumque  rerum  naturae  ;  indeque  omnium 
actionum  corporis  vivi,  cum  secunda  perfruen- 
tis,  tum  etiam  adversa  valetudine  vexati,  ratio¬ 
nem  patere  posse  :  hinc  porro,  nec  aliunde  cu¬ 
rationes  morborum  idoneas  deducendas  esse. 
Proinde  signa  et  cursum  morborum  sedulo  et 
acriter  observare,  aut  mortuorum  corpora  se- 

care  et  introspicere,  omnino  inutile  putarunt, 
Non  quod  laude  nulla  dignandi  sunt ;  quaecun-r 
que  enim  Herophilus  et  Erasistratus  edocue^ 
rint  aut  literis  mandaverint,  ea  summa  studio  di¬ 
dicerunt.  contra,  ratione  ablegata  et 

contempta,  solo  duce  et  auspice  experientia  se 
fretos  professi,  neque  fabricam  partium  interio¬ 
rum,  neque  causas  morborum  abditas,  neque 
actiones  corporis  vivi,  medici  interesse  cognos¬ 
cere,  neque  mortuorum  corpora  incidere,  sta¬ 
tuerunt  ;  nihil  opus  esse,  quo  rite  medeantur, 
nisi  ut  causae  evidentes,  signa,  aliaque  circum-, 
jecta,  quae  sensibus  paterent,  sedulo  notentur 
et  intelligantur  :  denique,  remedia  cuivis  aegro 
accommodata  ex  hisce  similibusque,  et  usu  sen¬ 
sim  et  gradatim  deduci.  Acerrime  ex  utraque 
parte  pugnatum  est ;  et  fortasse  in  perpetuum 
pugnabitur,  j  Lugendum  est  tantas  lites,  per 
omnia  saecula,  ingenia  excelsissima  contrivisse, 
et  inde  perquam  arti  medendi  obstitisse.  Utri¬ 
que  'enim  ira  et  ambitu,  inter  luctandum,  pb- 
caecati,  verum  quasi  medium  esse,  parique  in¬ 
tervallo  alterutri  parti  distare,  haud  intellexere. 
Rationales  vituperandi  sunt,  quod  res  exteras 
sensibus^objectas,et  experientia  deprehendendas,, 
parvi  aut  nihili  fecerint ;  l^i/j‘7ru^r<coig  contra  id 

vitio  vertendum  est ;  quod  causas  abditas  noii 
quaerendas,  fabricam  corporis  humani  non  cog¬ 
noscendam,  nec  ratiocinandum  esse,  contende¬ 
rint.  Serapion,  qui  Alexandriae  vixit,  ho¬ 
rum  primus  extitisse  fertur  ;  e  quibus  tamen 
Heraclides  Tarentinus  celeberrimus  fuisse 
habetur  ;  quique  experimentis  sane  potissimum 
confisus  haud  rationem  prorsus  abjecit.  Flo¬ 
ruisse  existimatur  annis  fere  ante  Christum 
natum  ducentis.  Perierunt  libri  ab  eo  con¬ 
scripti  ;  at  accepimus,  teste  Caelio  Aurelia¬ 
no,  eundem  de  pluribus  plantis,  animalibus,  et 
naturis  effossis,  uti  remediis  adhibendis,  scripsis¬ 
se.  Quinetiam  Celsus  Glauciam  et  Apollo¬ 
nium  inter  'EiJbTsi^ifceg  praecelluisse  meminit. 
Nulli  praeter  hos  medici  Alexandriana  illus¬ 
trasse  memorantur  ;  etsi  non  dubitandum,  quin 
post  Heraclidem  complures  utriusque  partis 
ibi  medicinam  fecerint. 

III.  Multo  antequam  Heraclides  artem  me¬ 
dicam  ornaverit,  Romani  se  rebus  gestis  terra 
marique  ampliare  et  decorare  coeperant ;  eo 
usque  equidem  artibus  et  armis  valuerant,  ut 
Europa  meridionali  jam  unici  potiti  sint ;  et 
plane  totum  terrarum  orbem,  cui  imperent  soli. 

affectaverint.  Hinc  factum  est,  ut  undique  Ro¬ 
mam  confluxerint  peregrini ;  praesertim  Graeci 
et  Aegyptiaci,  ingenio,  literis  artibusque  inge¬ 
nuis  imbuti.  Inter  haec,  medicina  quoque  ur¬ 
bem  immortalem  visit.  Scire  licet,  Romanos, 
semper  armis  quam  toga  clariores,  scientiam  om¬ 
nigenam,  Graecis  magistris,  didicisse  ;  quod 
Ciceronis  libris  et  aliunde  patet ;  adeo  equi¬ 
dem  ut  voces  ipsae,  quae  artes  significarent  a- 
pud  Latinos,  fere  omnes  Graeco  fonte  ducan¬ 
tur. 

Annis  circiter  ducentis  septuaginta  et  uno 
ante  Christum  natum,  Arcagathus,  medicus 
Graecus  Romam,  artem  exercitum,  adiit.  Ante 
eum,  non  nisi  circumforanei  et  pharmacopolae 
imperiti  et  inscii  Romae  medicinam  fecerant. 
Le  Clercius  affirmat  eundem  Romam  venisse 
anno  tertio,  ex  quo  Ptolemaeus  Philopator 
in  Aegypto  regnare  coeperit  ;  id  est  anno 
ccLxxi  ante  Christum  natum,  vel  anno  ter  mil¬ 
lesimo  septingentesimo  trigesimo  tertio  post 
mundum  a  Dei  verbo  conditum  ;  quo  fit,  ut  ur¬ 
bem  petierit  annis  sexaginta  aut  septuaginta, 
antequam  Heraclides  rem  medicam  ornaverit. 
Principio  Romani  Arcagathum  plurimi  aesti- 

marunt ;  aegri  que  permulti  opem  ad  eum  con¬ 
fugerunt  quaesituri.  Nec  autem  multo  postea 
ferramentis  et  igne  saepius  usus  populo  acerbae 
curationis  insueto  displicuit ;  demum  hic  medi¬ 
cus,  Romanis  principibus  molientibus,  et  odio 
populari  in  eum  commoto,  ab  Italia  exulavit. 

Per  centenos  abhinc  annos,  nulli  Romae  me¬ 
dicinam  fecerunt,  praeter  circumforaneos  rudes 
et  ignaros  jam  relatos  :  quibus  exactis,  Ascle¬ 
piades  eo  se  recepit.  Dum  vero  ars  Machao¬ 
nia  tamdiu  Romae  dormitaret,  medici 
aliique  Alexandriae  Aegyptiacae  florebant :  ne¬ 
quaquam  igitur  de  medicina  hujus  saeculi  pro¬ 
pria  tacent  auctores. 

Asclepiades  Prusae  Bithynianae  natus  est  5 
-  ut  plures  alii,  urbem  immortalem,  opes  et  ho¬ 
nores  sibi  paratum,  adiit.  Initio  dicendi  artem,' 
quam  Rhetoricen  antiqui  vocarunt,  edocuit : 
unde  parum  lucri  adeptus  medicinam  prosequi 
et  docere  coepit.  Insigni  versutia  et  acerrimo 
ingenio  procul  dubio  praeditus  fuit.  AiiCAGA- 
THi  non  oblitus,  populo  Romano  summa  ope 
placere  nixus  est  5  quem  in  finem  se  omnibus 
morbis  cito,  tuto  et  jucunde’’  mederi  solitum 
professus  est,  contra  curationes  Graecas  barba- 

ras  et  crudeles.  Romani  tunc  luxu  omnigeno 
einolJiti  medicum  hujusmodi  permagni  aestima¬ 
runt. 

Post  Herophilum  et  Erasistratum,  nemo 
hucusque  Anatomen  luce  nova  illustraverat,  vel 
auxerat ;  Asclepiades  ejus  progressui  potius 
obstitit,  quam  favit.  Callidus  et  astutus  prin¬ 
cipes  et  patricios  Romanos  variis  artibus  de¬ 
vinxit  ;  quo  factum  est,  ut  ejus  opiniones,  ne 
novitatis  meminerim,  cujus  populus  nunquam 
non  avidus  est,  quam  plurimum  valuerint,  et 
artem  Apollinarem  imperio  magno  rexerint. 
Auctores  eum  non  solum  fabricam  corporis  hu¬ 
mani  nescivisse,  verum  etiam  ejusdem  cognitio¬ 
nem  omnino  contempsisse,  nihilique  fecisse,  tu¬ 
lerunt.  Multas  rationes  penitus  absurdas  et  a- 
lienas  curationibus  adhibuit ;  easque  perperam 
“  Theorias’’  vocavit ;  qua  gravi  sane  culpa  plu-^ 
res  inter  hodiernos  non  vacant.  Corpora  ani¬ 
mantium  et  brutam  tellurem  e  corpusculis,  quo¬ 
rum  figurae  et  magnitudines  varient,  fieri  con- 

t 

tendit :  spatia  iis  interjecta  hiare,  quae  apud 
Celsum  “  invisibilia  foramina’’  nominantur :  et 
corpuscula  tenuiora  per  haec  continenter  ma- 
pare.  Hippocrati  non  parum  discrepuit ;  na- 

turam  enim  semper  per  se  salutiferam,  conser¬ 
vatricem  et  medicatricem  esse  prorsus  negavit ; 
nec  raro  exitiosam  et  nocituram  proposuit:  imo 
vero  naturam  ipsam,  qualem  descripserit  rei 
medicae  pater,  et  dies  judicatorios  sive  Criti¬ 
cos,  omnino  abnuit.  Curationes  demum  Hip- 
pocraticae  ei  ludibrio  fuere,  veluti  imbecillae 
et  inertes.  Corpusculis  et  foraminibus  innixus 
morborum  rationes  exponere  ausus  est ;  reme¬ 
diaque  iisdem  accommodavit.  Uti  illa,  ita  quo¬ 
que  haec,  mole  et  forma  inter  se  diversa  esse, 
perhibuit :  quodque  scilicet  corpusculorum  ge¬ 
nus  sua  habere  foramina,  quae  permeet ;  valetu¬ 
dinem  secundam  conservari,  si  illa  rite  per  haec 
manent :  adversam  contra  nasci,  aut  si  corpus¬ 
cula  grandiora,  foraminibus  parvis  petitis,  sub¬ 
sistendo  iter  claudant ;  aut  si  illa  exiliora  de¬ 
vio  cursu  ad  foramina  ampliora  deferantur  ;  eo- 
que  gigni  aut  morbos  acutos,  aut  vetustos.  Quo 
melius  speciem  morborum  multiplicem  patefa¬ 
cere  posset,  rationes  ex  facili  mutavit  :  quas 
hic  persequi  alienum  duco.  Quatupr  potissi¬ 
mum  remediis  usus  est ;  exercitatione,  frictio¬ 
ne,  vino,  et  victu  idoneo.  A  Celso,  Coelio 
Aureliano  et  Galeno  accepimus  (qui  unici 

apud  antiquos.  Plinio  excepto,  de  hoc  medico 
scripserunt)  eum,  nullo  fere  habito  discrimine^ 
in  pene  omnia  morborum  genera  ista  remedia 
praecepisse.  Vinum  dare  solitus  est,  in  omni¬ 
genas  febres,  phrenitideniy  veternum,  destilla¬ 
tiones,  &c.  Exercitatione  et  victu,  aliis  atque 
aliis,  fere  semper  et  ubique,  usus  est.  Prae  om¬ 
nibus  autem  frictio  ei  placuit.  Viri  illi  illustres 
MiTHitJDATES,  et  Marcus  Tullius  Cicero  As¬ 
clepiadi  amicissimi  extiterunt.  Plures  alii  me¬ 
dici  simul  Romae  vixerunt,  at  parvi  nominis. 
Quidam  ejus  discipulorum  libros  de  materia  me¬ 
dica  scripsisse  feruntur  5  qui  tempore  edaci  de¬ 
leti  sunt. 

Rationales  et  hucusque  soli,  veluti 

magistri,  rei  medicae  imperarunt :  cujus  scili¬ 
cet  omnes  professores,  aut  experimentis  et  usui, 
aut  rationi  fisi  sunt.  Tandem  vero,  controver¬ 
siis  ortis,  et  medicina  ab  Asclepiade  admodum 
mutata,  nova  enata  est  disciplina  ;  cujus  auc¬ 
tores  se  Methodicos  appellarunt.  Themison 
horum  princeps  Laodicea  oriundus  et  Asclepia¬ 
dis  discipulus,  hujus  rationibus  multiplicibus 
abjectis  aut  minoris  habitis,  studiosuscjue  lites 
componendi,  (mMov  excogitavit,  unde  ratio  me- 

dendi  idonea  clarius  pateret,  generisque  huma¬ 
ni  saluti  melius  consuleretur.  Hic  medicus  a 
seculo  trigesimo  nono  pene  finito  post  mundum 
conditum,  usque  ad  medium  quadragesimum 
floruit :  non  prius  hanc  novam  disciplinam  in¬ 
stituit,  quam  annis  jam  consenuerit.  Adhuc 
juvenis  vestigia  Asclepiadis,  quo  auspice,  rem 
medicam  didicerat,  secutus  est. 

Methodici  huic  legi  institerunt,  “  mederi 
oportere,  communia  intuentem;”  id  est,  morbo¬ 
rum  causas  cognitu  necessarias  non  esse,  modo 
medicus  signa  communia  intueatur  et  notet  5 
omnesque  morbos  triplicis  esse  generis  conten¬ 
derunt:  unum  scilicet  “  genus  adstrictum  esse, 
alterum  fluens,  tertium  mixtum.’*  Hippocra¬ 
ti  quoque  assensi  morbos  aut  acutos  aut  longos, 
id  est,  vetustos  esse  ;  modoque  increscere,  mo¬ 
do  subsistere,  modo  inclinari,  crediderunt.  Ra¬ 
tionalibus  eo  distitere,  quod  causis  ex  abditis 
morborum  indagatis  medendi  rationes  deducen¬ 
das  negaverint ;  notasque  evidentes  curationem 
satis  edocere  perhibuerint :  porro,  quod  signa 
omnia  morborum  observare,  et  quamque  rem 
acriter  circumspicere,  inutile  duxerint ;  satis¬ 
que  esse  quaedam  communia  intueri,  conten- 

derint.  Hi  quoque  discrepuere,  qui 

propria  intueri  oportere,  ad  causam  tollendam, 
judicaverint ;  contra  Methodici  curandi  ratio¬ 
nes  et  consilia  e  signis  morborum  evidentiori- 
bus  et  communibus  trahenda  edocuerunt.  Nec 
difficilius  est  ostendere  Themisonem,  scilicet 
Methodicos,  graviter  etiam  Asclepiadi  dissen¬ 
sisse.  lile  equidem  foramina,  quorum  hic  me¬ 
minerit,  sudore  perspeqto,  per  cutem  scilicet 
manante,  existere  comprobavit :  nec  vero  ultra 
hanc  rem  magistro  assensus  est  ;  et  morbos 
corpusculis  aut  subsistentibus  iterque  clau¬ 
dentibus,  aut  nimis  celeriter  transeuntibus  per 
foramina,  tribuere  noluit.  Methodici  porro  so- 

r 

Ium  ad  notas  morborum  communes,  ut  retuli, 
animos  adverterunt:  unde  nimirum  cognoscant, 
astricti  sint,  fluentes,  an  mixti,  Asclepiades 
contra  opinatus  est,  uti  Rationales  et 
observandas  esse  notas  omnes,  cum  evidentes, 
communes  et  graves,  tum  etiam  obscuriores  et 
leviores  ;  quo  rite  curare  possimus. 

Methodici  rationem  supra  comprehensam  se-  ' 
cuti  duobus  remediorum  generibus  usi  sunt  : 
nempe,  quae  astringendo,  et  quae  laxando  sint 
habilia  j  iisque  nixi  sunt,  rationi  Hippocraticae 

eonvenienter ;  scilicet  corpus  laxatum  astrin¬ 
gere,  astrictum  solvere,  extenuatum  implere, 
plenum  extenuare,  soliti.  Themison,  omnium 
primus,  hirudines,  ad  venas  vacuefaciendas,  im¬ 
posuit  :  veri  tamen  est  simile,  ante  Themiso¬ 
nem,  homines  non  ignorasse,  hasce  cuti  admo¬ 
tas  cruore  se  satiare  ;  Horatius  facundus  ita 
enim  apud  artem  poeticam  cecinit : 

“  Non  missura  cutem,  nisi  plena  cruoris  hirudo.” 

Hunc  medicum  multa  utilissima  ad  medendi 
artem  pertinentia  scripsisse  accepimus  5  quae 
omnia,  praeter  pauca  ab  Coelio  Aureliano  ex¬ 
cerpta  et  conservata,  periere  :  Quo  equidem, 
Celso  et  Galeno  quoque  freti,  quicquid  de 
medicina  Themisoniensi  innotuerit,  didicimus. 
Proculus  et  Eu  demius  soli  ex  Themisonis  dis¬ 
cipulis  tam  inclyti  fuere,  ut  nomina  posteris  tra¬ 
dita  fuerint. 

Th  essalus  post  Themisonem  primus  artem 
Apollinarem  exornavit  :  quem  Le  Clercius  an- 
nis  quinquaginta  serius  floruisse,  NuRONEque 
imperante,  asserit.  Huic  auctori  spectatissimo 
de  hac  re  prorsus  consentire  nequeo :  Themi¬ 
sonem  enim  dimidia  parte  secuii  quadragesimi 
exacta  post  mundum  conditum,  id  est,  anno  cir- 

citer  quinquagesimo  quarto  ante  Aeram  Chris¬ 
tianam  inceptam  vixisse  scribit.  Quod  si  Thes¬ 
salus  quinquagesimo  anno  post  Themisonem 
medicinam  fecisset,  Christo  jam  nato,  eum 
floruisse  oportuisset;  ideoque,  nequaquam  im¬ 
perante  Nerone,  sed  Augusto  :  nisi  equidem 
putemu  Le  Clercium  potius  de  tempore,  quo 
Themison  vixerit,  errasse. 

Quum  Themison,  ut  supra  retuli,  jam  senex 
medicinam  Methodicam  excogitaverit,  princi¬ 
piis  et  legibus  certis  eam  firmare  et  stabilire 
non  potuit.  Hanc  palmam  Thessalus  sibi  prae¬ 
tulit  ;  qui,  paucis  tantum  mutatis,  rationem 
Methodicam  adhibuit,  et  incrementis  locuple¬ 
tavit.  Galenus,  qui  persaepe  hic  illic  Thes¬ 
salum  contumelia  persequitur,  artifice  ignobili, 
qui  lana  carminanda  victum  sibi  quaesiverit, 
natum  retulit ;  quod  nobis  ei  honori  non  de¬ 
decori  videtur. 

Thessalo  defuncto,  Soranus  Ephesinus  in¬ 
ter 'Methodicos  deinceps  enituit;  quem  Le 
Clercius,  Romae  imperantibus  Trajano  et  A- 
driano,  medicinam  excoluisse  perhibuit ;  quod 
si  eum  non  fefellit,  constat  Soranum  pene  finito 
seculo  primo,  et  ineunte  secundo  post  natum 

Christum,  viguisse.  Libris,  quos  confecerit, 
deletis,  ejus  opiniones  et  praecepta  de  re  Ma¬ 
chaonia,  teste  CoELio  Aureliano,  cognovimus : 
qui  sane  confitetur  se  non  nisi  ea,  quae  Sora¬ 
nus  scripserit,  Latine  reddidisse.  Hoc  igitur 
auctore  fonte  usi,  Soranum  virum  acerrimi  et 
amplissimi  fuisse  ingenii  credimus  :  imo  etiam 
Galenus  ipse,  odio  in  Methodicos  nunquam 
non  permotus,  Soranum,  reliquis  contemptis, 
plurimi  existimavit.  Alii  eodem  nomine  desig¬ 
nati  rem  medicam  coluere ;  qui  omnes  annis 
permultis  post  hunc  eximium  vixere ;  unoque 
excepto,  qui  de  vita  Hippocratis,  et  morbis  mu¬ 
lierum  propriis  libros  ediderit,  jure  praetermit¬ 
tendi. 

Proximus  Sorano  inter  Methodicos  praecel- 
luit  CoELius  Aurelianus.  Ea  laus  insignis 
huic  medico  debetur,  quod  leges  et  rationes  me¬ 
dicinales  a  pluribus  majorum  institutas,  quorum 
libri  interierint,  memoriae  mandaverit.  Potis¬ 
simum  de  Diocle  Carystio,  Praxagora,  He- 
ROPHiLo,  Erasistrato,  Serapione,  Heraclide 
Tarentino,  Asclepiade,  Themisone,  Thessa¬ 
lo,  Sorano  et  aliis,  maximeque  Muthodicis, 
conscripsit.  Siccae  Numidiensis  natUs  est ; 

quando  autem,  quibusve  temporibus  floruerit, 
minus  patet.  Le  Clercius  conjecit  eum  et 
Galenum  simul  artem  Machaoniam  illustrasse 
et  secutos  esse  ;  quod  probabile  esse  duco. 
Multi  profecto  ante  Coelium  Aurelianum  exi¬ 
mii  nituere:  cum  vero  ultimus  extat  et  praecipuus 
omnium  Methodicorum  (perpaucis  exceptis, 
memoratu  vix  dignis,)  quorum  libri  nobis  sint 
in  manibus  ;  satius  et  potius  duxi,  hic  loci,  mis¬ 
sis  caeteris  ejus  disciplinae  cultoribus,  de  Coe- 
lio  Aureliano  disputare. 

Multos  morbos,  cum  acutos,  tum  quoque  ve¬ 
tustiores,  descripsit  :  eosque.  Methodicos  imi¬ 
tatus,  aut  adstrictos,  aut  fluentes  aut  mistos 
constituit.  Methodicis  tamen  multa  dissensit ; 
quae  fuso  sermone  meminisse  consilio  meo  mi¬ 
nus  convenit.  Plurima  remedia  ministravit  ; 
maximeque  victui  et  exercitationi  institit.  Per¬ 
magni  interesse  judicavit,  ut  conclavia,  ubi  ae¬ 
gri  habitent,  perflatum  habeant  idoneum,  aere¬ 
que  singulis  accommodato  instruantur:  quem 
modo  humidum  esse,  modo  siccum,  modo  her¬ 
bis  et  floribus  fragrantibus  odorari,  oportere, 
contendit.  Nec  leviori  studio  animum  ad  ves¬ 
tes  et  lectos,  quibus  aegri  uterentur,  appulit. 

Jam  convalescentibus  imperavit,  se  exerceant ; 
et  quisque  modo  proprio  prout  ratio  virium  et 
valetudinis  postulet ;  legesque  tulit  accuratissi¬ 
mas  de  ea  re.  In  omnibus  morbis  curandis,  in¬ 
star  Methodicorum  aliorum,  seriem,  ordinem 
vel  circuitum  certum,  quem  jcvtcKov  vocarunt, 
secutus  est :  scilicet,  si  una  medendi  ratio,  quam 
primam  adhibuerint,  spem  fefellerit,  protinus 
ad  aliam  confugere  :  dein,  hac  quoque  inutili, 
ad  tertiam,  quartam,  vel  etiam  quintam  :  dum 
aegri  infelices  tandem  innumera  pene  remedia 
sumpserint,  et  multa  experimenta  satis  injucun¬ 
da  subierint* 

Ex  quo  Themison  floruit,  usque  ad  Coelium 
Aurelianum,  medicina  in  tantum  vacillaverat, 
tot  tamque  varias  sibi  formas  induerat,  ej usque 
professores  tantum  invicem  distiterant,  ut  ea 
ipsa  discordia  novas  disciplinas  tres  pepererit : 
scilicet  orti  sint  EpisvNTHETici,  E(  lectici,  et 
Pneumatici.  Horum  de  prioribus  duobus  per¬ 
pauca  innotuere;  et  de  eorum  opinionibus  judi¬ 
camus,  fere  solummodo  nominibus,  quae  eos  de¬ 
signarent,  perpensis.  Quod  ad  Pneumaticos, 
alujuanto  plus  lucis  accepimus.  Athenaeus  ho¬ 
rum  pniiceps  extitit ;  cujus  libri,  et  omnium  e- 

jus  discipulorum,  praeter  Aretaeum,  interiere. 
Aretaeo  itaque  duce  et  auspice  innitimur  5 
unde  medicinam  Pneumaticam  intelligamus. 

Aretaeus  Cappadox  iisdem  temporibus,  qui¬ 
bus  Galenus,  vixit :  perinsignem  honorem  et 
laudem  jure  sibi  praeripuit,  quod,  ordine  lucido 
habito,  clarissime  morbos  descripsit,  et  inter 
se  discrevit.  Tanti  sane  existimari  consuevit, 
ut  vel  recentiores,  medici  nimirum,  qui  secu- 
lum  decimum  sextum  pene  finitum,  et  iniens 
decimum  septimum  illustraverint,  ei  optimo  du¬ 
ci  confisi  sint.  Multum  fidei  exercitationi  om¬ 
nigenae,  balneo,  et  medicamentis  manu  imposi¬ 
tis  habuit.  PiNEUMATicos  alios  secutus  novum 

i. 

posuit  elementum,  vel  rerum  principium,  cui 
nomen  “  Spiritus  cordi  et  arteriis  hunc  spi¬ 
ritum  inesse,  incitamento  proprio.  Caligine  ta¬ 
men  quadam  hoc  principium,  vel,  ut  alias  elo¬ 
quar,  medicina  Pneumatica,  versatur.  Spiri¬ 
tum,  quoque  genere  valetudinis  adversae  ur¬ 
gente,  perturbari ;  eam  turbam  praesertim  mor¬ 
bos  facere  ;  et  aliis  principiis  molientibus,  gig¬ 
ni,  contenderunt.  Causas  igitur  morborum 
continentes  exinde  patefacere  conati  sunt. 
Sequitur  ut  de  Celso  quaedam  disseram^ 

praeter  unum,  omnium  ultimo,  de  quibus  meum 
est  agere.  Aulus  Cornelius  Celsus,  vir  inge¬ 
nio  cultissimo,  artibusque  ingenuis  exornatus, 
Augusto  et  Tiberio  imperantibus,  Romae  vix¬ 
it.  Quintilianus,  auctor  facundissimus,  memi¬ 
nit  eum’  multis  artibus  et  disciplinis,  praeter 
medicinam,  imbutum  fuisse  :  quo  perspecto, 
nonnulli  crediderunt  Celsum  non  in  studium 
medicinae  incubuisse,  quo  sibi  opes  et  honorem 
paret ;  sed  eam  oblectamento  prosecutum  fuis¬ 
se,  nec  inedia  coactum,  nec  gloriae  appetentem. 
Libri  ejus  de  Re  Medica  conscripti  unici  nobis 
sunt  in  manibus  ;  qui  animum  acerrimum,  saga¬ 
cem  et  omnia  circumspiciendo  aptum  praedi¬ 
cant  ;  aurea  Latinitate  decorantur  ;  saepiusque, 
quam  omnes  alii  vetustiores,  perlegi  solent.  Qui¬ 
cunque  sane  vel  oratione  nitida  delectatur,  vel 
medicae  artis  studiosus  est,  haec  exemplaria 
ornatissima  “  manu  nocturna  et  diurna’^  versa¬ 
bit.  Opera  ejus  e  libris  octo  brevioribus  con¬ 
stant,  quae  totam  medicinam  antiquorum  am¬ 
plectuntur.  Initio  rei  medicae  historiam  con¬ 
cinne  proponit.  Liber-  primus  quosdam  mor¬ 
bos  partium  interiorum  comprehendit ;  secun¬ 
dus  quosdam  alios,  et  multa  remediorum  gene- 

ra.  Tertius  et  quartus  febres  aliosque  morbos 
interiores  habent ;  quintus  et  sextus  morbos  ex¬ 
teriores,  qui  manum  vulnerarii  non  desiderant : 
porro  hic  de  materia  medica  et  medicamentis 
compositis  apud  Romanos  usitatis  agitur.  Li¬ 
ber  septimus  et  octavus  eos  continent  morbos 
et  casus,  qui  manu,  id  est,  arte  vulnerarii,  cu¬ 
rantur. 

Celsus  “  nullius  addictus  jurare  in  verba  ma¬ 
gistri”  viam  sibi  patefecit ;  nisi  equidem  Eclec- 
Ticus  habeatur  ;  Hippocratem  et  Asclepiadem 
pluris  quam  alios  habuisse  videtur.  Ea  quae 
de  re  Chirurgica,  et  de  indiciis  mortis  aut  salu¬ 
tis  futurae  scripserit,  praesertim  e  libris  Hip- 
pocraticis  excerpsit.  Inter  febres  et  alios  par¬ 
tium  interiorum  morbos  curanda,  Asclepiade 
duce  potissimum  usus  est 

Superest  medicus,  de  quo  penitus  silere  non 
oportet ;  scilicet  Dioscorides,  qui  de  Materia 
Medica  scripserit.  Omnia  medicamina  apud 
veteres  nota  descripsit ;  sed  tam  obscure,  ut  in¬ 
terprete  opus  sit,  quo  rite  ejus  sensum  capia¬ 
mus.  Omnia  medicamenta  triplicis  generis  pro¬ 
posuit  ;  nempe,  terra  nata,  vel  plantas  ;  ani¬ 
mantibus  orta  5  et  effossa.  Singulorum  dotes. 

et  praeparandi  rationes  edocuit ;  viresque  me¬ 
dicas  adjecit.  Quinque  libros  scripsit ;  qui  in¬ 
tegri  furori  barbarorum  superfuere. 

Dioscorides  Anazarbae  Cilicianae  natus  est ; 
NERONEque  et  Vespasiano  imperantibus,  vixit. 

Opere  nunc  absoluto,  oportet  ut,  qua  luce 
usus  latebras  hujus  argumenti  amplissimi  explo¬ 
raverim,  candidus  fatear ;  quibusque  auspicibus 
ducibusque  fretus,  haec  exegerim.  Le  Cler- 
cio  igitur,  aliisque  auctoribus,  qui  operam  huc 
contulerint,  confisus,  ope  aliunde  non  petita, 
hoc  opusculum  confeci.  Libros  antiquorum 
omnes  vel  plerosque  evolvere  et  perlegere,  per¬ 
paucos  sane  penes  est.  Adolescentis  porro, 
medendi  artis  studiosi  est,  potius  hodiernos  et 
recentiores  auctores,  unde  quicquid  huc  usque 
ingenium  humanum  medicinae  adjecerit,  edis¬ 
cat,  adire. 

